У Вікіпедыі ёсць артыкулы пра іншых асоб з прозвішчам Сямёнаў.

**Ягор Сямёнаў** (нар. 6 студзеня 1988, Мінск) — беларускі футбаліст, паўабаронца клуба «Астравец».

Клубная кар’ера
---------------

Выхаванец мінскай «Змены», у 2005 годзе выступаў за фарм-клуб «Змена-2», аднак з-за праблем са здароўем вымушаны быў скончыць кар’еру. Пазней вучыўся ва ўніверсітэце і працаваў, гуляючы ў футбол на аматарскім узроўні. Пазнейшае абследаванне выявіла, што праблемы са здароўем прайшлі.

У 2010 годзе пачаў гуляць за смалявіцкі «Вігвам» у Другой лізе. Пасля паспяховага сезона (стаў найлепшым бамбардзірам каманды з 12 галамі) атрымаў прапанову ад «Клечаска». У студзені 2012 года падпісаў кантракт з «Гарадзеяй», аднак у красавіку таго ж года быў аддадзены ў арэнду ў «Смаргонь». На наступны год ужо стаў іграком «Смаргоні» на трывалай аснове, а ў 2014 годзе вырашыў перайсці ў «Смалявічы-СТІ», дзе стаў адным з асноўных ігракоў.

У лютым 2016 года прыбыў на прагляд у стан дэбютанта Вышэйшай лігі — футбольнага клуба «Крумкачы» і ў сакавіку падпісаў кантракт. 2 красавіка 2016 года дэбютаваў у Вышэйшай лізе, выйшаўшы на замену ў канцы матча супраць «Белшыны» (1:1). Спачатку ў асноўным выхадзіў на замену, аднак у канцы сезона замацаваўся ў стартавым складзе «Крумкачоў» на пазіцыі левага паўабаронцы. Сезон 2017 пачынаў у асноўным складзе каманды, пазней стаў часцей выхадзіць на замену ці заставацца на лаўцы запасных. У ліпені 2017 года па пагадненні бакоў пакінуў «Крумкачы».

У жніўні 2017 года далучыўся да мінскага «Промня», якому па выніках сезона 2017 дапамог выйсці ў Вышэйшую лігу. У сезоне 2018 быў адным з асноўных ігракоў каманды.

У студзені 2019 года перайшоў у «Слуцк», дзе стаў адным з асноўных ігракоў, толькі ў канцы сезона 2019 стаў часцей заставацца на лаўцы запасных. У снежні 2019 года падоўжыў пагадненне са «Слуцкам». У сезоне 2020 быў трывалым іграком стартавага складу. У студзені 2021 года стала вядома, што Сямёнаў застаецца ў «Слуцку». У 2021 годзе чаргаваў выхады ў стартавым складзе і на замену. У снежні 2021 года па пагадненні бакоў пакінуў слуцкі клуб.

У лютым 2022 года папоўніў склад «Смаргоні». Стаў капітанам каманды, дапамог клуб па выніках сезона 2022 вярнуцца ў Вышэйшую лігу. У пачатку 2023 года трэніраваўся з камандай, аднак новы кантракт не быў падпісаны, таму не трапіў у заяўку «Смаргоні» на сезон і не ўдзельнічаў у афіцыйных матчах.

У ліпені 2023 года перайшоў у «Астравец».

Дасягненні
----------

* Беларусь Пераможца Першай лігі чэмпіянату Беларусі: 2017

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2005 | Д3 | Змена-2 | Беларусь | 10 | 1 |
| 2010 | Д3 | Вігвам | Беларусь | 32 | 12 |
| 2011 | Д2 | Клечаск | Беларусь | 30 | 5 |
| 2012 | Д2 | Смаргонь | Беларусь | 24 | 5 |
| 2013 | Д2 | Смаргонь | Беларусь | 23 | 4 |
| 2014 | Д2 | Смалявічы-СТІ | Беларусь | 28 | 8 |
| 2015 | Д2 | Смалявічы-СТІ | Беларусь | 30 | 6 |
| 2016 | Д1 | Крумкачы | Беларусь | 25 | 1 |
| 2017 (1) | Д1 | Крумкачы | Беларусь | 7 | 0 |
| 2017 (2) | Д2 | Прамень | Беларусь | 15 | 4 |
| 2018 | Д1 | Прамень | Беларусь | 24 | 3 |
| 2019 | Д1 | Слуцк | Беларусь | 21 | 1 |
| 2020 | Д1 | Слуцк | Беларусь | 26 | 4 |
| 2021 | Д1 | Слуцк | Беларусь | 26 | 0 |
| 2022 | Д2 | Смаргонь | Беларусь | 24 | 4 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Падпісаў адкрыты ліст спартыўных дзеячаў краіны, якія выступаюць за дзеючую ўладу Беларусі пасля здушэння народных пратэстаў у 2020 годзе.

Заўвагі
-------

1. ↑  Egor Semenov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑
4. ↑  Егор Семенов: «Два года не могу отдать Филипенко 250 долларов. Пусть он не обижается»
5. ↑  «Городея» пополнилась тремя футболистами
6. ↑  Последние изменения
7. ↑  Футбол. Егор Семенов и Виктор Чигирев находятся на просмотре в «Крумкачах»
8. ↑  Егор Семенов расторг контракт с «Крумкачами»
9. ↑  Семенов, Каминский и Кравчук стали игроками «Луча»
10. ↑  Егор Семенов сменил "Луч" на "Слуцк"
11. ↑  Семенов продлил соглашение со "Слуцком"
12. ↑  Велько, Бобко и Семенов продлили контракты со "Слуцком"
13. ↑  Егор Семенов покинул "Слуцк"
14. ↑  Два игрока присоединились к "Островцу" (руск.). *football.by* (13 ліпеня 2023). Праверана 14 ліпеня 2023.
15. ↑  93 беларускія футбалісты выступілі з асуджэннем гвалту ВІДЭА
16. ↑  Стало известно, кто подписал открытое письмо спортсменов, выступающих за власть (руск.)(недаступная спасылка) (24 лістапада 2020). Архівавана з першакрыніцы 24 лістапада 2020. Праверана 24 лістапада 2020.
17. ↑  Подписи **(нявызн.)**. Праверана 8 снежня 2020.

Спасылкі
--------

* Профіль на сайце *kick-off.by* (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |